Document ID: 31987R1239

*****
ΚΑΝΟΝΙΣΜΟΣ (ΕΟΚ) αριθ. 1239/87 ΤΗΣ ΕΠΙΤΡΟΠΗΣ
της 4ης Μαΐου 1987
που τροποποιεί τον κανονισμό (ΕΟΚ) αριθ. 2718/86 σχετικά με τη μεταφορά και την πώληση, με σκοπό τη διάθεση για ζωοτροφές σε ορισμένες περιοχές της Γαλλίας που επλήγησαν από την ξηρασία, σιτηρών που κατέχονται από τον γαλλικό οργανισμό παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 7 παράγραφος 5,
Εκτιμώντας:
ότι η πολυπλοκότητα των λεπτομερειών εφαρμογής του κανονισμού (ΕΟΚ) αριθ. 2718/86 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3444/86 (4), δεν επέτρεψε να εξασφαλισθεί η διάθεση των εν λόγω σιτηρών στη διατροφή των ζώων στις 28 Φεβρουαρίου 1987· ότι θα πρέπει εφεξής να παραταθεί η εν λόγω ημερομηνία καθώς και, κατά συνέπεια, η ημερομηνία λήξεως κατά την οποία πρέπει να προσκομισθεί η απόδειξη της διαθέσεως στη διατροφή των ζώων των προαναφερθέντων σιτηρών που απαιτείται για την αποδέσμευση της εγγυήσεως που αναφέρεται στο άρθρο 2 του προαναφερθέντος κανονισμού·
ότι μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 παράγραφος 2 του κανονισμού (ΕΟΚ) αριθ. 2718/86 τροποποιείται ως εξής:
1. Στη δεύτερη περίπτωση, η ημερομηνία «28 Φεβρουαρίου 1987» αντικαθίσταται από την ημερομηνία «30 Απριλίου 1987».
2. Στην τρίτη περίπτωση, η ημερομηνία «30 Απριλίου 1987» αντικαθίσταται από την ημερομηνία «30 Μαΐου 1987».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 30 Απριλίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαΐου 1987.

Labels: 3
18
17